Carolus Weber

Carolus (Theod.: Karl) Weber (natus 8 Martii 1898 oppido Arenberg apud Confluentes, mortuus 21 Martii 1985 Confluentium ipsorum) vir publicus Germaniae et sodalis Christianae Democraticae Unionis Germaniae erat.

 Iuventus et Munus 
Filius agricolae fuit et Confluentibus gymnasium frequentabat atque ibi anno 1916 maturitatem adeptus est. Deinde miles Bello Orbis Terrarum I conscriptus est. Ad annum 1919 militavit, deinde Hamburgi et Bonnae iurisprudentiae studebat. Anno 1921 primam, anno 1924 secundam probationem accepit. Tum etiam doctor promotus est et ab anno 1925 iurisconsultus admissus est. Et Bello Orbis Terrarum II annis 1939 - 1945 miles interfuit. Annis 1967 - 1974 et praeses camaerae foderalis iurisconsultorum fuit.

 Cursus honorum 
Weber iam iuvenis sodalis factionis Centri fuit et post 1945 cum alii factionem CDU in Rhenania-Palatinato condidit. Ab anno 1949 legatus Dietae Foederalis Germaniae fuit. 27 Martii 1965 Ludovicus Erhard cancellarius foederalis eum Administrem Foederalem Iustitiae nominavit, postquam eius successor Evaldus Bucher (FDP) se a consilio ministrorum recessit, quod Dieta Foederalis legem tulit, ne crimina Nazistarum obliterarent. Sed factio eum in electionem anni 1965 noniam candidatum Dietae Foederalis fecit et 26 Octobris 1965 etiam consilium ministrorum reliquit.

 Nexus externi 
 Curriculum vitae breve in pagina Tabularii Foederativi Germaniae

Categoria:Participes primi belli mundani
Categoria:Participes secundi belli mundani
Categoria:Causidici
Categoria:Alumni Universitatis Hamburgensis
Categoria:Alumni Universitatis Bonnensis
Categoria:Legati Dietae Foederalis Germaniae
Categoria:Administri Foederales Iustitiae